Ephraim Kishon

Ephraim Kishon, alkup. nimi Ferenc Hoffmann, (; 23. elokuuta 1924 – 29. tammikuuta 2005) oli israelilainen elokuvaohjaaja, satiirikko ja käsikirjoittaja.

Kishon syntyi Unkarissa Budapestissa keskiluokkaiseen juutalaisperheeseen. Selvittyään holokaustista hän muutti vuonna 1949 Israeliin, jossa hän ryhtyi jo pian hepreankieliseksi kolumnistiksi. Kishonin kirjoituksia on käännetty kymmenille kielille. Kirjailija Friedrich Torberg käänsi hänen kirjoituksiaan saksaksi kuolemaansa, vuoteen 1979 saakka.

Kishonin elokuvien joukossa on Sallah Shabati (1964). Ohjaaja sai Golden Globen vuonna 1972 ja oli kahdesti, vuosina 1964 ja 1972, ehdolla Oscar-palkinnon saajaksi. Hänelle myönnettiin maaliskuussa 2002 Israel-palkinto.

Kishon harrasti nuoresta pitäen shakkia. Hän asui vuodesta 1981 osittain Sveitsissä, jossa hän kuoli 80-vuotiaana.

Palkinnot ja tunnustukset
 Budapest Grand Prize: 1996

Suomennetut teokset
 Hullu perhe (My family right or wrong), englanninkielisestä käännöksestä suom. Irmeli Sallamo, Helsinki: Kirjayhtymä 1978 ISBN 951-26-1496-0
 Kameli neulansilmässä (Das Kamel im Nadelöhr), saksankielisestä käännöksestä lyhentäen suom. Hannu Väisänen, Helsinki:Kirjayhtymä 1984 ISBN 951-26-2573-3
 Merisairas valas (The seasick whale), englanninkielisestä käännöksestä suom. Irmeli Sallamo, Helsinki: Kirjayhtymä 1979 ISBN 951-26-1691-2
 Paratiisi vuokrattavana (Paradies neu zu vermieten), saksankielisestä käännöksestä lyhentäen suom. Hannu Väisänen, Helsinki: Kirjayhtymä 1982 ISBN 951-26-2290-4

Lähteet

Aiheesta muualla 
  
 Ephraim Kishon 

Israelilaiset elokuvaohjaajat
Israelilaiset kirjailijat
Vuonna 1924 syntyneet
Vuonna 2005 kuolleet